**COVID-19 ÖSSZEFOGLALÓ ÚTMUTATÓ #9**

**Maszkok használata**

**Javaslatok gyógyszertári dolgozók részére**

1. A gyógyszertár teljes személyzetének javasolt maszkot viselnie, hogy védjék magukat a fertőzéstől és elkerüljék a betegség terjesztését abban az esetben, ha mégis megfertőződnének.
2. A gyógyszertár teljes személyzetének szükséges lehet szájmaszkot, arcvédőt, gumikesztyűt, védőköpenyt, védőszemüveget viselnie az általuk ellátott feladatoktól, valamint személyes helyzetüktől, egészségi állapotuktól függően.
3. A maszk viselése önmagában nem elégséges ahhoz, hogy megfelelő szintű védelmet nyújtson, az arc és kezek tisztítását gyakran el kell végezni.
4. 1-2 méteres távolság tartása ajánlott a betegektől, civilektől munkavégzés alatt és azon kívül is, hogy megelőzzük a vírus emberről-emberre történő, cseppfertőzéssel való terjedését. A cseppek akkor keletkeznek, mikor egy fertőzött ember beszél, köhög vagy tüsszent.
5. Rendszeres fertőtlenítése szükséges azoknak a tárgyaknak, felületeknek, melyekkel a betegek, vásárlók érintkeznek.
6. Légszűrős maszkok használata nem előírás a közforgalmú gyógyszertárakban, csak bizonyos egészségügyi szakemberek számára, akik aeroszol generáló beavatkozásokban vesznek részt (intubálást, bronchoscopia stb.)
7. Rövid haj vagy összefogott haj javasolt, hosszú szakáll valamint az ékszerek, órák, smink viselése kerülendő, amivel hozzájárulhatunk a fertőzés megelőzéséhez, hiszen így a maszkok, védőszemüvegek, légszűrős maszkok viselése hatékonyabbá válik.

**Javaslatok a lakosság részére**

A maszk viselése civilek számára a következő esetekben ajánlott::

1. Ha olyan beteget gondoznak, aki lehetséges, hogy koronavírussal fertőzött.
2. Ha olyan tüneteik vannak, mint köhögés, tüsszögés, láz.
3. Ha a veszélyeztetett csoportba tartoznak, idősek (a 65 év felettiek), vagy súlyosabb alapbetegségekkel rendelkeznek és nyilvános helyre kell menniük, esetleg érintkezniük kell emberekkel.
4. Ha a karantén idején bármilyen okból el kell hagyniuk az otthonukat (pl. önkéntes karantén idején, ha előzőleg kapcsolatba került fertőző, vagy lehetséges fertőző személlyel), hogy megelőzzék a betegség terjesztését.

A maszkok csupán akkor hatékonyak, ha használatuk mellett gyakori a kéz tisztítása alkohol alapú kézfertőtlenítővel, vagy szappannal és vízzel.

**Hogyan vegyük fel, viseljük, vegyük le és szabaduljunk meg a maszktól**

1. Mielőtt hozzányúlna a maszkhoz, alaposan tisztítsa meg kezeit alkohol alapú kézfertőtlenítővel, vagy szappannal és vízzel.
2. Mielőtt felvenné a maszkot, ellenőrizze, hogy nincs-e rajta sérülés, nincs-e elszakadva.
3. Győződjön meg róla, hogy melyik a maszk felső része (ahol a fém szalag, merev él van).
4. Győződjön meg róla, hogy a maszk megfelelő oldala (általában a színes oldala) kifelé néz.
5. Helyezze a maszkot az arcára. A merev élt igazítsa az orra formájához, hogy az rásimuljon.
6. Győződjön meg róla, hogy a maszk takarja a száját és állát.
7. Miután használta, vegye le a maszkot; távolítsa el a rugalmas hurkokat a fülek mögül, miközben a maszkot a lehető legtávolabb tartja arcától és ruházatától. Próbálja kerülni a maszk potenciálisan fertőző részeinket megérintését.
8. Dobja a maszkot használat után azonnal egy jól záró hulladékgyűjtő edénybe.
9. Tisztítsa meg kezeit azonnal, miután hozzányúlt, vagy eldobta a maszkot. Használjon alkohol alapú kézfertőtlenítőt, vagy szappant és vizet